PTTGC กำไรไตรมาส 1 เหลือ 82 ล้านบาท ขาดทุนเงินลงทุน-FX ลด
PTTGC งบไตรมาส 1/66 กำไรเหลือ 82 ล้านบาท เจอขาดทุนเงินลงทุน 152 ล้านบาท พร้อมกับเจออัตราแลกเปลี่ยน ลดลงเหลือ 696 ล้านบาท
PTTGC งบไตรมาส 1/66 กำไรเหลือ 82 ล้านบาท เจอขาดทุนเงินลงทุน 152 ล้านบาท พร้อมกับเจออัตราแลกเปลี่ยน ลดลงเหลือ 696 ล้านบาท
10 พ.ค. 2566

บริษัท พีทีที โกลบอล เคมิคอล จำกัด (มหาชน) หรือ PTTGC รายงานผลประกอบการงวดไตรมาส 1/66 มีกำไรสุทธิ ดังนี้

สำหรับ PTTGC รายงานผลการดำเนินงานในไตรมาส 1/2566 พบว่า มีรายได้จากการขายรวม 147,248 ล้านบาท เพิ่มขึ้น 18% จากไตรมาส 4/2565 มีรายได้จากการขายรวม 124,780 ล้านบาท แต่ปรับตัวลดลง 16% จากช่วงเดียวกันของปีก่อนหน้าที่มีรายได้จากการขายรวม 175,554 ล้านบาท
โดยรายได้รวมในไตรมาสนี้ได้รับปัจจัยสนับสนุนหลักจากปริมาณการขายที่เพิ่มขึ้นของโรงกลั่นภายหลังเสร็จสิ้นการหยุดซ่อมบารุงตามแผนในไตรมาสก่อนหน้า ประกอบกับราคาผลิตภัณฑ์ปิโตรเคมีโดยเฉลี่ยปรับตัวสูงขึ้นตามอุปสงค์ที่ค่อยๆ ฟื้นตัวภายหลังการกลับมาเปิดประเทศของประเทศจีน
ขณะเดียวกันในไตรมาสนี้ บริษัทฯ มี Adjusted EBITDA อยู่ที่ 9,530 ล้านบาท ปรับตัวเพิ่มขึ้น 82% จากไตรมาส 4/2565 แต่ปรับตัวลดลง 24% จากช่วงเดียวกันของปีก่อนหน้า โดยมีเหตุผลหลักจากผลประกอบการที่ปรับตัวดีขึ้นในกลุ่มธุรกิจผลิตภัณฑ์ปิโตรเคมีขั้นต้นโดยเฉพาะโรงกลั่นที่ยังคงมีส่วนต่างผลิตภัณฑ์ในระดับสูง และโรงอะโรเมติกส์ที่ส่วนต่างผลิตภัณฑ์ปรับตัวเพิ่มขึ้นอย่างมากจากอุปสงค์ปลายทางที่ฟื้นตัว
รวมถึงแรงสนับสนุนจากการนาวัตถุดิบไปเป็นส่วนผสมในการผลิต น้ำมันแก๊สโซลีนของผู้ผลิตในตลาด กลุ่มธุรกิจผลิตภัณฑ์โพลิเมอร์และเคมีภัณฑ์มีผลประกอบการที่ดีขึ้นตามอุปสงค์จากการกลับมาเปิดประเทศของประเทศจีน ในขณะกลุ่มผลิตภัณฑ์ปิโตรเคมีขั้นกลางและกลุ่มธุรกิจผลิตภัณฑ์เคมีภัณฑ์ชนิดพิเศษมีการอ่อนตัวลง
สำหรับในไตรมาสนี้ภาพรวมธุรกิจปิโตรเคมีค่อยๆ ฟื้นตัวจากช่วงที่ผ่านมา แต่บริษัทร่วมทุนทางด้านธุรกิจปิโตรเคมีหลายแห่งยังมีผลประกอบการที่อ่อนตัวส่งผลให้บริษัทฯ รับรู้ส่วนแบ่งขาดทุนจากเงินลงทุนในไตรมาสนี้จำนวน 152 ล้านบาท แต่ปรับตัวดีขึ้นจากไตรมาสก่อน ประกอบกับบริษัทฯ มีค่าใช้จ่ายทางการเงินสุทธิเพิ่มขึ้นตามแนวโน้มอัตราดอกเบี้ยที่ปรับสูงขึ้นในช่วงที่ผ่านมา ทำให้บริษัทฯ มีผลขาดทุนจากการดำเนินงานปกติ (ไม่รวมผลขาดทุนจากสต๊อกน้ำมันและรายการกาไรจากการปรับมูลค่าสินค้าคงเหลือให้เท่ากับมูลค่าสุทธิที่จะได้รับ ผลกาไรทางบัญชีจากอัตราแลกเปลี่ยนและขาดทุนจากตราสารอนุพันธ์ทางการเงิน ผลกำไรจากตราสารอนุพันธ์เพื่อประกันความเสี่ยง รายการพิเศษอื่นๆ) จำนวน 240 ล้านบาท ปรับตัวดีขึ้นจากไตรมาสก่อนหน้า
ทั้งนี้ บริษัทฯ รับรู้รายการที่ไม่ได้เกิดขึ้นจากการดำเนินงานปกติ ได้แก่ ผลขาดทุนจากสต๊อกน้ำมันและรายการกำไรจากการปรับมูลค่าสินค้าคงเหลือให้เท่ากับมูลค่าสุทธิที่จะได้รับ (Stock Loss Net NRV) รวม 1,359 ล้านบาท ผลกำไรจากตราสารอนุพันธ์เพื่อประกันความเสี่ยง 943 ล้านบาท ผลกำไรทางบัญชีจากอัตราแลกเปลี่ยนและผลขาดทุนจากตราสารอนุพันธ์ทางการเงินรวมเป็นกำไร 696 ล้านบาท
อย่างไรก็ตาม ในส่วนของกำไรจากอัตราแลกเปลี่ยนในไตรมาส 1/66 ลดลงเหลือ 696 ล้านบาท ลดลง 58% เมื่อเทียบกับไตรมาส 1/65 อยู่ที่ 1,661 ล้านบาท และมีการขาดทุนจากส่วนแบ่งเงินลงทุน 152 ล้านบาท จากไตรมาส 1/65 มีกำไรจากส่วนแบ่งเงินลงทุนมากถึง 1,150 ล้านบาท ส่งผลให้ในไตรมาส 1/2566 บริษัทฯ รายงานผลกำไรสุทธิรวม 82 ล้านบาท  ลดลง 97% เมื่อเทียบกับไตรมาส 1/65 มีกำไรสุทธิ 2,596 ล้านบาท